VSL sklep II Cp 1840/2015
Datum: 2015-10-28T01:00:00.000+01:00
ecli: ECLI:SI:VSLJ:2015:II.CP.1840.2015
sodisce: Višje sodišče v Ljubljani
oddelek: Civilni oddelek
institut: umik pritožbe
jedro: V skladu z drugim odstavkom 334. člena ZPP lahko stranka umakne že vloženo pritožbo, dokler sodišče druge stopnje ne izda odločbe. Ker je bil umik pritožbe podan pred odločitvijo o njej, je sodišče druge stopnje z ugotovitvijo umika pritožbe zaključilo postopek.
zveza: ZPP člen 334, 334/2.

## Jedro

V skladu z drugim odstavkom 334. člena ZPP lahko stranka umakne že vloženo pritožbo, dokler sodišče druge stopnje ne izda odločbe. Ker je bil umik pritožbe podan pred odločitvijo o njej, je sodišče druge stopnje z ugotovitvijo umika pritožbe zaključilo postopek.

## Izrek

Ugotovi se, da je pritožba umaknjena.

## Obrazložitev

1. Sodišče prve stopnje je z izpodbijano sodbo razsodilo, da ostane sklep o izvršbi Okrajnega sodišča v Ljubljani VL 148008/2013 z dne 20. 9. 2013 v 1. in 3. točki sklepa delno v veljavi in je tožena stranka dolžna v roku 15 dni plačati tožeči stranki glavnico v višini 1.542,40 EUR z zakonsko določenimi zamudnimi obrestmi od 19. 9. 2013 do plačila, glavnico v višini 111,85 EUR z zakonsko določenimi zamudnimi obrestmi od 19. 9. 2013 do plačila in izvršilne stroške v višini 42,56 EUR z zakonskimi zamudnimi obrestmi od 9. dne od vročitve sklepa o izvršbi dalje do plačila (I. točka izreka). V preostalem delu je sklep o izvršbi v 1. in 3. točki izreka razveljavilo in zahtevek tožeče stranke zavrnilo, kot to izhaja iz II. točke izreka. Glede stroškov je odločilo, da je tožena stranka dolžna v roku 15 dni povrniti tožeči stranki nadaljnje pravdne stroške v znesku 322,54 EUR, v primeru zamude z zakonsko določenimi zamudnimi obrestmi.

2. Zoper sodbo se je pritožila tožeča stranka, sodbo je izpodbijala v II. točki izreka v delu, v katerem je sodišče zavrnilo del tožbenega zahtevka, kot tudi v delu, ki se nanaša na obračunan DDV ter glede odločitve o stroških, iz vseh pritožbenih razlogov. Predlagala je, da Višje sodišče sodbo v izpodbijanem delu razveljavi ter zahtevku tožeče stranke tudi v izpodbijanem delu v celoti ugodi, podredno, da vrne zadevo prvostopenjskemu sodišču v novo odločanje.

3. Pred odločitvijo o pritožbi je tožeča stranka podala izjavo o umiku pritožbe.

4. V skladu z drugim odstavkom 334. člena Zakona o pravdnem postopku (ZPP) lahko stranka umakne že vloženo pritožbo, dokler sodišče druge stopnje ne izda odločbe. Ker je bil umik pritožbe podan pred odločitvijo o njej, je sodišče druge stopnje z ugotovitvijo umika pritožbe zaključilo postopek.